Document ID: 31994R2029

Ir-Regolament tal-Kummissjoni (KE) Nru 2029/94
tat-8 ta' Awissu 1994
li jemenda r-Regolament (KEE) Nru 2191/81 dwar l-għoti ta' l-għajnuna lill-istituzzjonijiet u organizzazzjonijiet li ma jagħmlux qliegħ għax-xiri tal-butir
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta' Ġunju 1968 dwar l-organizzazzjoni komuni tas-suq tal-ħalib u l-prodotti tal-ħalib [1], kif l-aħħar emendat bir-Regolament (KE) Nru 1880/94 [2] u partikolarment l-Artikolu 12(3) tiegħu,
Wara li kkunsidrat ir-Regolament tal-Kunsill (KEE) Nru 3813/92 tat-28 ta' Diċembru 1992 dwar l-unità tal-kontijiet tar-rati tal-kambju li għandha tkunu applikata għall-istrateġija komuni agrikola [3], kif l-aħħar emendata bir-Regolament (KE) Nru 3528/93 [4], u partikolarment l-Artikolu 9(1) tiegħu,
Billi r-Regolament tal-Kummissjoni (KEE) Nru 2191/81 [5], kif l-aħħar emendat bir-Regolament (KEE) Nru 1756/93 [6], jaħseb għall-għoti ta' l-għajnuna lill-istituzzjonijiet u organizzazzjonijiet li ma jagħmlux qliegħ għax-xiri tal-butir;
Billi r-Regolament (KE) Nru 1881/94 [7], li kien l-aħħar emendat bir-Regolament tal-Kunsill (KEE) Nru 2072/92 [8], li jiffissa l-prezz mira għall-ħalib u l-prezzijiet ta' l-intervent għall-butir, it-trab tal-ħalib xkummat u l-ġobon Grana Padano u Parmigiano Reggiano għaż-żewġ perjodi annwali mill-1 ta' Lulju 1993 sat-30 ta' Ġunju 1995, jaħseb għal iżjed tnaqqis fil-prezz tal-intervent tal-butir mill-1 ta' Awissu 1994;
Billi, għalhekk, l-għajnuna għax-xiri tal-butir kif hemm provvediment dwar dan fir-Regolament (KEE) Nru 2191/81 għandha tkun adottata;
Billi l-miżuri li hemm provvediment dwarhom f'dan ir-Regolament huma konformi ma' l-opinjoni tal-Kumitat ta' Ġestjoni għall-Ħalib u l-Prodotti tal-Ħalib,
ADOTTAT DAN IR-REGOLAMENT:
L-Artikolu 1
Fl-Artikolu 2 tar-Regolament (KEE) Nru 2191/81, "ECU 138" hi hawnhekk mibdula bi "ECU 130".
L-Artikolu 2
Dan ir-Regolament għandu jidħol fis-seħħ fit-tielet jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, it-8 ta' Awissu 1994.

Labels: 4
17
19